internet vaartha 118 Views
కోల్‌కత్తా : ఇమామి ఆగ్రో కంపెనీ విస్తరణదిశగా శరవేగంగా కదులుతోంది. రూ.650 కోట్ల పెట్టుబడులతో వచ్చే 15నెలల్లో రెండు కొత్త ప్లాంట్లను ప్రారంభించాలని నిర్ణయించింది. వంటనూనెల సెగ్మెంట్‌లో మరింత వృద్ధిని కాంక్షిస్తున్న ఇమామి ఆగ్రోటెక్‌ మొత్తం 685 కోట్ల పెట్టుబడులు పెడతామని యుకె కేంద్రంగా ఉన్న నిపుణులు ఇందుకు సహకరిస్తున్నట్లు కంపెనీ ప్రకటించింది. ప్రస్తుతం 18 మిలియన్‌ టన్నుల మార్కెట్‌లో కంపెనీ మార్కెట్‌ వాటా 5.5శాతంగా ఉందని గ్రూప్‌ డైరెక్టర్‌ మనీష్‌ గోయంకా వివరించారు. వచ్చే రెండేళ్లలో 10- 11శాతం వృద్ధిని సాధిస్తామన్నారు. వచ్చే 15 నెలలకాలంలో రెండు కొత్తప్లాంట్లు ఏర్పాటు చేస్తామని మొదటి ప్లాంట్‌ గుజరాత్‌లో 3-4 వేల టన్నుల సామర్ధ్యంతో ఉంటుందని, పామా యిల్‌, సోయా ఆయిల్‌ విభాగంలో వీటిని ఏర్పాటు చేస్తామన్నారు. 350కోట్లు పెట్టుబడు లు పెడతామన్నారు. మరో ప్లాంట్‌ రాజస్థాన్‌ లో ఏర్పాటుచేస్తామని ఇందుకు 80కోట్లు పెట్టుబడులు పెడుతున్నట్లు వివరించారు. మరో 200 కోట్లు ఉత్పత్తిని హాల్దియా యూనిట్‌లో పెంచేందుకు కృషిచేస్తామన్నారు. ఆంధ్రప్రదేశ్‌ లో మరో ప్లాంట్‌ ఏర్పాటుకు కృషిచేస్తున్నట్లు వివరించారు. ఇందుకు 55 కోట్లు ఖర్చవుతుందన్నారు. వచ్చే 15నెలల్లోనే రాజస్థాన్‌, గుజరాత్‌ ప్లాంట్లు ప్రారంభం అవుతాయని, హాల్దియా విస్తరణ డిసెంబరు కల్లా పూర్తవుతుందని గోయంకా వెల్లడించారు. మొత్తం అమ్మకాల్లో పామాయిల్‌ 75శాతంగా ఉంది. సోయా, పొద్దుతిరుగుడు, తౌడునుంచి తీసేనూనె, ఆవనూనెలు మిగిలిన వాటాతో ఉన్నాయి. కంపెనీ పొద్దుతిరుగుడునుంచి సోయా ఆయిల్‌ వెరైటీలకు కూడా మారుతుందన్నారు. ప్రస్తుతం పొద్దుతిరుగుడు 15వేల టన్నులు విక్రయాలున్నాయి. కమోడిటీరంగంలో నిపుణుడైన యుకెకు చెందిన జేమ్స్‌ఫ్రైను పిలి పించినట్లుతెలిపారు. మార్కెట్‌ధోరణులపై ఆయనఇచ్చే నివేదిక ఆధారంగా ముందుకు వెళతామన్నారు.